【晨課起筷馬】轉咗倉狀態直線急升
2024年05月14日 17:11
東網電視
更多新聞短片
第3場三班1800米，「非惟僥倖」初出已於田草1400米上名，4歲馬原本予人一定憧憬，可惜先後7戰俱敗，參加香港經典盃亦落得包尾下場，演出完全唔係嗰回事，上賽後即轉投姚本輝馬房亦好合理。
姚本輝接手後，即時安排馬匹投入操練，快慢工夫都做到足，並喺上月尾安排試番鋪1200米泥閘考驗，嗰課閘由布文主理，11騎出試排5檔起步，「非惟僥倖」起步反應唔慢，不過鞍上人以文靜手法對待，早段留於馬群中後疊位置跟走，轉彎時逐步移出望空，馬匹反應好乖巧、好就範，入正直路後即作出催策，始終長途馬試短途閘，未能交出強烈反應，不過就逐步加速撲近，終點前只以鼻位負於力騎嘅「生生勝利」，但走多兩步已順利於馬群透出，餘勢亦遲遲未停，表現相當醒神。今仗復出揀谷草1800米，雖然冇根據，但對手明顯比田草弱，換艾兆禮兼排1檔，值得捧場。
■陳志懷